**Në zbatim të pikës 8, të VKM-së nr. 19, datë 9.01.*2025 “Për përcaktimin e punonjësve me kontratë të përkohshme për vitin 2025, në njësitë e qeverisjes qendrore”***

**RREGULLAT/KUSHTET DHE KRITERET E VEÇANTA PËR APLIKIM PËR POZICIONIN SPECIALIST**

**(kontratë e përkohshme 6-orë në ditë):**

**Kandidatët për pozicionin “Specialist”, duhet të plotësojnë kërkesat e veçanta, si vijon**;

a - Të jetë shtetas shqiptar;

b - Të zotërojnë minimalisht një diplomë të nivelit “Bachelor”, në “Arsim i Lartë”;

c - Të mos jenë larguar e puna e mëparshëm me masë disiplinore;

d - Të mos jetë i dënuar nga organet gjyqësore dhe të drejtësisë me vendim të formës së prerë.

\* - Avantazh do të kenë aplikuesit që kanë patur një eksperiencë të mëparshme me AKB-në ose institucione te tjera dhe qe kane patur nje vleresim pozitiv.

* **DOKUMENTACIONI:**

**KANDIDATËT QË APLIKOJNË DUHET TË DORËZOJNË DOKUMENTET SI MË POSHTË:**

1. Kërkesë për aplikim të nënshkruar nga aplikuesi.
2. Jetëshkrim i plotësuar;
3. Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit;
4. Fotokopje të librezës së punës (të gjitha faqet që vërtetojnë eksperiencën në punë);
5. Fotokopje të Kartës së Identitetit (ID);
6. Vërtetim të gjendjes shëndetësore;
7. Vërtetim të gjendjes gjyqësore*; (Dëshmi penalieti nga e-albania)*
8. Çdo dokumentacion tjetër që vërteton mesataren e ponderuar të diplomës (listë notash, vërtetim nga fakulteti), trajnimet, kualifikimet, arsimin shtesë, referencë pune të mëparshme nëse disponon;
9. Vërtetim banimi.

**APLIKIMI DHE DORËZIMI I TË GJITHA DOKUMENTEVE TË CITUARA MË SIPËR:**

Do të bëhet zyrtarisht (me shkrim) pranë Agjencisë Kombëtare të Bregdetit.

#### **PËRSHKRIMI PËRGJITHËSUES I PUNËS PËR POZICIONIN SPECIALIST, SI MË SIPËR, ËSHTË:**

1. Për sezoninturistik veror 2025, është miratuar dhe ka hyrë në fuqi rregullorja e re e plazheve, miratuar me Vendimin nr. 649, datë 16.10.2024, të  Këshillit të Ministrave, “*Për miratimin e rregullores “Për kushtet dhe kriteret e ushtrimit të veprimtarisë së stacionit të plazhit”,* për të cilën do të realizohen një sërë informimesh për subjektet që operojnë në zonën bregujore, me qëllim njohjen e tyre me përmbajtjen e kësaj rregulloreje, veçanërisht distancat që duhet të respektohen në stacionet e plazhit.
2. Në zbatim të nenit 17, *“Funksionet dhe kompetencat e Agjencisë Kombëtare të Bregdetit”,* të ligjit nr. 93/2015, *“Për turizmin”*, i ndryshuar me ligjin nr. nr. 30/2024 *“Për disa shtesa dhe ndryshimet në ligjin nr. 93/2015* *“Për turizmin”,* Agjencia Kombëtare e Bregdetit ka funksione dhe kompetencë për: *“Sigurimin e shërbimit të pastrimit të zonës bregujore gjatë sezonit turistik, në mbështetje dhe plotësim të shërbimit të ofruar nga organet kompetente të qeverisjes vendore”*, për bashkitë bregujore, proces i cili do të mbikëqyret gjatë gjithë kohës nga punonjësit e AKB-së, në frekuencën e pastrimit 2 herë në ditë, në fashën orare 18.00-06.00.
3. Përgatitja e kontratave për përdorimin e hapësirës së plazhit, për subjektet aplikues për sezonin turistik veror 2025, me palë përfituese Njësitë e Vetëqeverisjes Vendore (Bashkitë bregujore).
4. Monitorimi i stacioneve të plazhit në vijën bregdetare, për përmbushjen e kritereve dhe standardeve në bazë të Vendimit e Këshillit të Ministrave nr. 171, datë 27.03.2019 Për miratimin e rregullores “*Për kushtet dhe kriteret e ushtrimit të veprimtarisë së stacionit të plazhit”, i ndryshuar,* monitorimi i operatorëve të turizmit detar, sipas ligjit nr. 43/2020 “*Për aktivitetet e turizmit detar*”, si dhe monitorimi i të gjitha veprimtarive turistike në Republikën e Shqipërisë, në zbatim të ligjit Nr. 93/2015 *“Për Turizmin”,* të ndryshuar.
5. Monitorimi i zhvillimeve në zonë bregujore, në bashkëpunim me Agjencitë Rajonale të Bregdetit Lezhë, Durrës, Vlorë dhe Sarandë.
6. Kryen çdo detyrë tjetër të ngarkuara nga eprori, në varësi të nevojave të institucionit.